|  |  |
| --- | --- |
| Numri i lëndës: | 2021:204156 |
| Datë: | 12.11.2021 |
| Numri i dokumentit:  | 02391847 |

**C.nr.1904/21**

**GJYKATA THEMELORE NË PRIZREN**,Departamenti i përgjithshëm, gjyqtari Shaban Shala, me sekretaren juridike F.B. në çështjen juridike kontestimore të paditësit A.(A) Th. nga fshati C. Komuna e P. të cilën e përfaqëson av.Y.K. kundër të paditurës NTSH .... me seli në Prizren, lidhur me vërtetimin e pronësisë, vlera e kontestit 800 €, më datën 12.11.2021, mori këtë:

**A K T V E N D I M**

1. **HEDHET** poshtë **SI E PA LEJUAR** padia e paditësit **A.(A)Th. nga fshati C. Komuna e Prizrenit të cilën e përfaqëson av.Y.K.** për shkak mosdorëzimit të provave materiale.

 **A r s y e t i m**

Paditësi A.(A)Th. nga fshati C. Komuna e Prizrenit të cilën e përfaqëson av.Y.K. në këtë gjykatë ka parashtruar padi kundër të paditurës NTSH .... me seli në Prizren, lidhur me vërtetimin e pronësisë, vlera e kontestit 800 €.

Duke i shikuar dhe analizuar shkresat e lëndës gjykata ka konstatuar faktin se paditësi padisë nuk ia ka bashkangjitur provat materiale dhe nga një kopje për të paditurën, andaj gjykata me aktvendimin C.nr.1904/21 i dt.30.09.2021, e ka ftuar paditësin që në afat prej 3 ditësh të i dorëzoj provat materiale të cilat ia ka bashkangjitur padisë edhe nga një kopje për të paditurën. Këtë aktvendim i autorizuari i paditësit e ka pranuar me dt.04.10.2021, i cili fakt vërtetohet në bazë të fletëdërgesës për dorëzim personal, ndërsa nuk ka vepruar plotësisht sipas këtij aktvendimi, pra nuk ka dorëzuar provat materiale për palën e paditur, por vetëm ka paguar taksën gjyqësore andaj gjykata ka vendosur si në dispozitiv të këtij aktvendimi duke hedhur padinë për shkak se nuk janë dorëzuar provat materiale duke u bazuar në nenin 391 lidhur me nenin 102.4 të LPK-së.

 **GJYKATA THEMELORE NË PRIZREN**

 **-Departamenti i përgjithshëm-**

 **C.nr.1904/21, datë 12.11.2021**

**Sekretare juridike, Gjyqtari**

Feriha Brando Shaban Shala

**KËSHILLË JURIDIKE**: kundër këtij aktvendimi është e lejuar ankesa në afat prej 15 ditëve pas marrjes së të njëjtit, Gjykatës së Apelit në Prishtinë, nëpërmjet të kësaj gjykate.